**POGOJNI ODVISNIK**

Vprašalnica**: Pod katerim pogojem? + povedek glavnega stavka**

Vezniška beseda: **če**

Primer:

Če bi imel dovolj denarja, bi si kupil nov avto.

pogojni odvisnik glavni stavek

**Pod katerim pogojem** bi si kupil nov avto?

Če bi imel dovolj denarja. (pog. odv.)

Vezniška beseda: **če**

Reši spodnjo nalogo. V povedih **obkroži glavni stavek,** **vprašaj se po odvisniku in označi vezniško besedo.**

1. Če mi zaupaš skrivnost, je ne bom nikomur izdal.
2. Odgovorila bi na vsa vprašanja, če bi znala.
3. Če prideš prvi na cilj, dobiš nagrado.

**NAMERNI ODVISNIK**

Vprašalnica**: Čemu? + povedek glavnega stavka**

Vezniška beseda: **da**

Primer:

Peter je prišel, da bi povedal resnico o pretepu.

glavni stavek namerni odvisnik

**Čemu** je Peter prišel?

Da bi povedal resnico o pretepu. (nam. odv.)

Vezniška beseda: **da**

Pretvorba v enostavčno poved:

Peter je prišel povedat resnico o pretepu.